CELEX: 31971R0281
Language: el
Date: 1971-02-09 00:00:00
Title: Κανονισμός (ΕΟΚ) αριθ. 281/71 της Επιτροπής της 9ης Φεβρουαρίου 1971 περί καθορισμού του πίνακος των πλωτών ποταμίων οδών θαλασσίου χαρακτήρος που αναφέρεται στο άρθρο 3 περίπτωση ε) του κανονισμού (ΕΟΚ) αριθ. 1108/70 του Συμβουλίου της 4ης Ιουνίου 1970

Avis juridique important

|

31971R0281

Κανονισμός (ΕΟΚ) αριθ. 281/71 της Επιτροπής της 9ης Φεβρουαρίου 1971 περί καθορισμού του πίνακος των πλωτών ποταμίων οδών θαλασσίου χαρακτήρος που αναφέρεται στο άρθρο 3 περίπτωση ε) του κανονισμού (ΕΟΚ) αριθ. 1108/70 του Συμβουλίου της 4ης Ιουνίου 1970  

Επίσημη Εφημερίδα αριθ. L 033 της 10/02/1971 σ. 0011 - 0012 Φινλανδική ειδική έκδοση: Κεφάλαιο 7 τόμος 1 σ. 0115  Δανική ειδική έκδοση: Σειρά I Κεφάλαιο 1971(I) σ. 0053  Σουηδική ειδική έκδοση: Κεφάλαιο 7 τόμος 1 σ. 0115  Αγγλική ειδική έκδοση: Σειρά I Κεφάλαιο 1971(I) σ. 0057  Ελληνική ειδική έκδοση: Κεφάλαιο 07 τόμος 1 σ. 0170  Ισπανική ειδική έκδοση: Κεφάλαιο 07 τόμος 1 σ. 0168  Πορτογαλική ειδική έκδοση : Κεφάλαιο 07 τόμος 1 σ. 0168 

ΚΑΝΟΝΙΣΜΟΣ (ΕΟΚ) αριθ. 281/71 ΤΗΣ ΕΠΙΤΡΟΠΗΣ της 9ης Φεβρουαρίου 1971 περί καθορισμού του πίνακος των πλωτών ποταμίων οδών θαλασσίου χαρακτήρος που αναφέρεται στο άρθρο 3 περίπτωση ε) του κανονισμού (ΕΟΚ) αριθ. 1108/70 του Συμβουλίου της 4ης  Ιουνίου 1970Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1108/70 του Συμβουλίου της 4ης Ιουνίου 1970, περί καθιερώσεως λογιστικού συστήματος για τις δαπάνες που συνδέονται με τα έργα υποδομής για σιδηροδρομικές, οδικές και εσωτερικές πλωτές μεταφορές(1), και ιδίως τα άρθρα 3  περίπτωση ε) και 9 παράγραφος 2,  τις γνώμες που διατυπώθηκαν από τα μέλη της Επιτροπής των κυβερνητικών εμπειρογνωμόνων,  Εκτιμώντας:  ότι κατά τον προαναφερθέντα κανονισμό του Συμβουλίου, η λογιστική οργάνωση των δαπανών για έργα υποδομής δεν απαιτείται για ορισμένες κατηγορίες έργων υποδομής- ότι αυτό ισχύει, μεταξύ άλλων, για ορισμένες πλωτές ποτάμιες οδούς θαλασσίου χαρακτήρα ο πίνακας των οποίων θα καταρτισθεί από την Επιτροπή- ότι κατά την κατάρτιση του πίνακος αυτού πρέπει να ληφθεί υπόψη το μέρος της συγκοινωνίας που εξυπηρετείται από την εσωτερική ναυσιπλοΐα στις πλωτές ποτάμιες οδούς θαλασσίου χαρακτήρος ή η σημασία που παρουσιάζει για τις πλωτές αυτές οδούς η καθιέρωση  λογιστικού συστήματος των δαπανών για έργα υποδομής, όσον αφορά την καθιέρωση τιμολογήσεως της χρήσεως των έργων υποδομής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο μόνον Ο πίνακας των πλωτών ποταμίων οδών θαλασσίου χαρακτήρα που αναφέρεται στο άρθρο 3 περίπτωση ε) του κανονισμού (ΕΟΚ) αριθ. 1108/70 της 4ης Ιουνίου 1970, καθορίζεται σύμφωνα με το παράρτημα του παρόντος κανονισμού, του οποίου αποτελεί αναπόσπαστο μέρος.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 9 Φεβρουαρίου 1971.  Για την Επιτροπή Ο Πρόεδρος Franco M. MALFATTI  (1)ΕΕ αριθ. Ν 130 της 15. 6. 1970, σ. 4.,      ΠΑΡΑΡΤΗΜΑ  Πίνακας των πλωτών ποταμίων οδών θαλασσίου χαρακτήρα που αναφέρονται στο άρθρο 3 περίπτωση ε) του κανονισμού (ΕΟΚ) αριθ. 1108/70 του Συμβουλίου της 4ης Ιουνίου 1970.  Βασίλειο του Βελγίου - Escaut maritime inferieur/Beneden-Zeeschelde - Θαλάσσια διώρυγα Γάνδης-Τερνέζεν, κατάντη του βορείου τμήματος της κυκλικής διώρυγας της Γάνδης/Zeekanaal Gent-Terneuzen stroomafwaarts van de ringvaart van Gent Ομοσπονδιακή Δημοκρατία της Γερμανίας - Nord-Ostsee-Kanal - Untere Ems - Unterweser - Unterelbe Γαλλική Δημοκρατία - Seine, κατάντη της γέφυρας Jeanne d'Arc στη Rouen (Ρουέν) - Loire, κατάντη της πόλεως Nantes (Νάντης) συμβάλλουσα με τον ποταμό Erdre - Garonne, κατάντη της γέφυρας Pierre στο Bordeaux (Μπορντώ) και Gironde Βασίλειο των Κάτω Χωρών - Noordzeekanaal - Rotterdamse Waterweg en Nieuwe Maas - Westerschelde - Kanaal Gent-Terneuzen